A Magyar Fotográfia Napja 2014 - Photonet
A Magyar Fotográfia Napja 2014
Augusztus 29. a magyar fotográfia napja. Az esemény kezdeményezője a Magyar Fotóművészeti Alkotócsoportok Országos Szövetsége, a Magyar Fotóművészek Világszövetségével, valamint együttműködve több szakmai és társadalmi egyesülettel.
Augusztus 29. különös jelentőséggel bír a magyar fotográfia történetében. 1840. augusztus 29-én a Magyar Tudós Társaság ülésén az eredetileg bölcsészdoktor matematikus, fizikus és földrajztudós Vállas Antal bemutatót tartott arról, hogy miként lehet a fénysugarak segítségével maradandó képet alkotni egy ezüstözött rézlemezre, amelyet megvilágítás előtt fényérzékennyé tettek.
A magyar fotográfia napja központi ünnepségére Cegléden, a Kossuth Múzeumban kerül sor 2014. augusztus 30-án 11 órakor. A köszöntőt Reznák Erzsébet múzeumigazgató mondja el.
A XXXI. MAFOSZ Szalon kiállítása
A rendezvény alkalmával adják át az Év Fotóművészeti Alkotócsoportja 2014 és az Év Fotográfusa 2014 címet.
http://www.mafosz.hu
2014. szeptember 12. Városi Galéria – Kalocsa. Kiállítás címe: “Képszabadság”. A Dunatáj Fotókör Egyesület eEzzel a rendezvénnyel kapcsolódik a Magyar Fotográfia Napja programsorozathoz.
4. Tolnai Fotós Víkend – 2014. szeptember 12-14., a Magyar Fotográfia Napja programsorozatához kapcsolódva. Rendező: Bezerédj Pál Szabadidőközpont és Könyvtár. Szakmai vezető: dr. Kalotás Zsolt Pro Natura- és Nívó díjas természetfotós. Szakmai segítő: Kiss Albert fotográfus, az Axel Springer 2010-es fotópályázatának díjnyertese. Programgazda: Pámerné Bükky Klára természetfotós. Helyszín: Tolna, Bezerédj Pál Szabadidőközpont és Könyvtár (Lovarda), 7130 Tolna, Bajcsy-Zsu. u. 73/a. Jelentkezési határidő: 2014. szeptember 1.
A Benczúr Ház tisztelettel meghívja Önt és barátait 2014. szeptember 3-án (szerda) 18:00 órára a Benczúr Ház galériájába (Budapest VI. Benczúr utca 27) NAGY SUGÁR: “Kinyílt a Világ” című fotókiállításának megnyitójára. Megnyitja: Nagy Dániel fotóművész. A tárlat szeptember 30-ig tekinthető meg a Galéria nyitvatartási idejében.
A Magyar Fotográfia Napja alkalmából a Szivárvány Fotóklub “Jókedvünkben” című kiállítását a DD Galériában 2014. szeptember 1-jén 15 órakor Fabó Katalin E-MAFOSZ klubvezető, MAFOSZ alelnök nyitja meg.
Tagged under:	díj, fotó, kiállítás
Pingback: Escher Károly